recursal/SuperWikiNEXT-32B huggingface dataset:
**பிலோமினா தமிழ்ப்பள்ளி**, மலேசியாவின் பேராக், ஈப்போ நகரத்தின் சிலிபின் சாலையில் உள்ள புகழ் பெற்ற ஒரு தமிழ்ப்பள்ளி. பொதுவாக, மலேசியா வாழ் மக்கள் பிலோமினா தமிழ்ப்பள்ளி என்று தான் இப்பள்ளியை அழைப்பார்கள். ஆனால், அதன் உண்மையான பெயர் செயிண்ட் பிலோமினா கான்வெண்ட் தமிழ்ப்பள்ளி ஆகும். இப்பள்ளி ஈப்போவில் உள்ள கான்வெண்ட் ஆங்கிலப் பள்ளியின் கிளைப் பள்ளியாக அந்தக் காலகட்டத்தில் இயங்கி வந்தது. 1938 ஆம் ஆண்டு செப்டம்பர் மாதம் 8 ஆம் தேதி இப்பள்ளி அதிகாரப்பூர்வமாகத் திறக்கப் பட்டது.

வரலாறு
------

1938ல் அப்பள்ளியில் 21 மாணவர்கள் 3 ஆசிரியர்கள் இருந்தனர். முதலாம் வகுப்பில் இருந்து மூன்றாம் வகுப்பு வரை மூன்று வகுப்புகள் மட்டுமே இருந்தன. 1941 ஆம் ஆண்டு மாணவர்களின் எண்ணிக்கை 90 ஆக உயர்ந்தது.

பின்னர் 4, 5, 6 ஆம் வகுப்புகள் திறக்கப் பட்டன. ஜப்பானியர் ஆட்சி காலத்தின் போது ஜப்பானிய மொழியைப் போதிக்கும் மையமாகவும் அப்பள்ளி விளங்கியது. அதனால், இரண்டரை ஆண்டுகளுக்குத் தமிழ்மொழி போதிப்பு அங்கு நடைபெறவில்லை.

1945 ஆம் ஆண்டு மீண்டும் திறக்கப் பட்டது. 1950 ஆம் ஆண்டு வரை ஒவ்வோர் ஆண்டும் ஏறக்குறைய 130 மாணவர்கள் பயின்று வந்தனர். 1965ல் அப்பள்ளியின் மாணவர் எண்ணிக்கை 220 ஆக உயர்ந்தது.

2010ல் மாணவர் எண்ணிக்கை 400க்கும் மேல் உள்ளது. இப்போது அப்பள்ளியில் 21 ஆசிரியர்களும் 3 அலுவலர்களும் பணிபுரிகின்றனர்.

### அடிக்கல் நாட்டு விழா

1950களில் பிலோமினா தமிழ்ப்பள்ளி செப்பனிடப் பட்டது. பணப் பற்றாக்குறையினால் அப்பள்ளி பலகை சட்டங்களால் கட்டப் பட்டது. அதனால் 1990 ஆம் ஆண்டுகளில் கரையானகள் அரிப்பினால் பள்ளி சரிந்து விழும் ஒரு நிலைமை ஏற்பட்டது.

மாணவர்களின் பாதுகாப்பு நலன் கருதி ஒரு புதுக் கட்டடம் கட்டுவது என பொதுமக்கள் முடிவு செய்தனர். ஒரு செயல் குழுவும் அமைக்கப் பட்டது.

அப்போது மலேசியாவின் பொதுப் பணி அமைச்சராக டத்தோ ஸ்ரீ சாமிவேலு இருந்தார். பேராக் மாநிலத்தின் ஒற்றுமைத் துறை அமைச்சராக டத்தோ ஜி.ராஜு இருந்தார். இவர்கள் இருவரிடமும் உதவி கேட்கப் பட்டது. அவர்கள் இருவரும் உதவி செய்ய முன் வந்தனர்.

1995 ஜூன் மாதம் 17 ஆம் தேதி பிலோமினா தமிழ்ப்பள்ளியின் புதிய கட்டடத்திற்கு அடிக்கல் நாட்டப் பட்டது. நடுவண் அமைச்சர் டத்தோ ஸ்ரீ சாமிவேலு அடிக்கல் நாட்டினர்.

### புதிய கட்டடம்

புதிய கட்டடம் கட்டப் படுவதால் வேறு பள்ளிக்கு மாணவர்கள் தற்காலிகமாக மாற்றம் செய்யப்பட்டனர். ஈப்போவில் உள்ள காரனேஷன் பள்ளியில் இரண்டு ஆண்டுகள் தங்கிப் படித்தனர். 1997 ஏப்ரல் மாதம் 20 ஆம் தேதி புதிய பள்ளி மாணவர்களுக்காகத் திறக்கப்பட்டது.

1997 ஆகஸ்டு மாதம் 17 ஆம் தேதி அதிகாரப் பூர்வமாகத் திறந்து வைக்கப்பட்டது. பழைய பள்ளிக்கூடம் இருந்த இடத்திலேயே புதிய மூன்று மாடிக் கட்டடம் இப்போது உள்ளது. புதிய பள்ளியில் 12 வகுப்பறைகள், ஓர் அறிவியல் கூடம், ஓர் இசை அரங்கம், ஒரு கணினி அறை உள்ளன. குளிரூட்டப்பட்ட கணினி அறையில் 20 கணினிகள் உள்ளன. தற்சமயம் இப்பள்ளியில் 452 மாணவிகள் படிக்கின்றனர். 25 ஆசிரியர்கள் பணிபுரிகின்றனர். அலுவலர்கள் நால்வர் உள்ளனர்.

மேற்கோள்கள்
-----------

* 1. மலேசியத் தமிழ்ப்பள்ளிகளின் வரலாறு, 2006, மலாக்கா முத்துக்கிருஷ்ணன்
* 2. பேராக் மாநிலக் கல்வி இலாகா
[*தொடர்பிழந்த இணைப்பு*]
* 3. 43rd school sports event at St. Philomena's Convent
* 4. வட கிந்தா பள்ளிகளின் இணையத் தளம் பரணிடப்பட்டது 2011-05-13 at the வந்தவழி இயந்திரம்
**வில்லியம் ஆல்பிரடு பிரவுண் (**William Alfred Brown, சூலை 31, 1912- மார்ச் 16, 2008 ) ஓர் முன்னாள் ஆத்திரேலியத் துடுப்பாட்ட வீர ஆவார். இவர் 1934 முதல் 1948 ஆம் ஆண்டுகளுக்கு இடையிலான காலகட்டங்களில் 22 தேர்வுத் துடுப்பாட்டப் போட்டிகளில் விளைடாடியுள்ளார். மேலும் ஒரு போட்டியில் தலைவராகவும் இருந்துள்ளார்.  வலதுகை மட்டையாளரான இவர் 1930 களில் ஜேக் ஃபிங்கிள்டன் என்பவருடன் துவக்க வீரராகக் களம் இறங்கினார். ஆத்திரேலியத் துடுப்பாட்ட அணியின் அப்போதைய சிறந்த இணையாக இவர்கள் கருதப்பட்டனர். இரண்டாம் உலகப்போரின் சமயத்தில் டான் பிராட்மேனின் இன்விசிபிள்ஸ் எனும் குழுவில் இவர் உறுப்பினரானார்.

துவக்கத்தில் வேலை மற்றும் துடுப்பாட்டம் ஆகிய இரண்டிலும் தடுமாறினார்.  1932-33 ஆம் ஆண்டில் தனது முதல் போட்டியில் விளையாடினார். நியூ சவுத் வேல்சு அணிக்காக இவர் முதல் தரத் துடுப்பாட்டப்  போட்டிகளில் அரிமுகமானார். பின் 1934 ஆம் ஆண்டில் ஆத்திரேலியத் துடுப்பாட்ட அணி இங்கிலாந்தில் சுற்றுப்பயணாம் செய்து விளாஇயாடியது. அந்தத் தொடரில் இவருக்கு வாய்ப்பு கிடைத்தது.  அந்தத் தொடரின் முடிவில் நீண்ட நாட்களாக துவக்க வீரர்களாக களம் இறங்கிய பில் போன்ஸ்ஃபோர்ட் மற்றும் பில் உட்புல் ஆகியோர் ஓய்வு பெற்ற பின்பு இவர், ஜேக் ஃபிங்கிள்டனுடன் இணைந்து துவக்க வீரராக கள்ம் இறங்கினர். பின் சிறப்பாக விளையாடாமல் இருந்த போதும் இவர் 1938 ஆம் ஆண்டில் நடைபெற்ற இங்கிலாந்துக்கு எதிரான தொடரில் தேர்வானது சர்ச்சையானது. ஆனால் அந்தத் தொடரில் 1,854 ஓட்டங்கள் எடுத்தார். அதில் இரண்டாவது தேர்வுத் துடுப்பாட்டப் போட்டியில் இறுதிவரை ஆட்டமிழக்காமல் 206 ஓட்டங்கள் எடுத்து அணியினை தோல்வியில் இருந்து மீளச் செய்தார். மேலும் அந்த ஆண்டில் அறிவிக்கப்பட்ட ஐந்து விசுடன் துடுப்பாட்ட வீரர்களில் ஒருவராகத் தேர்வானார்.

தனது ஓய்விற்குப் பிறகு தேர்வுத் துடுப்பாட்ட வீரர்களைத் தேர்வு செய்யும் குழுவில் பணியாற்றினார்.  மேலும் தானுந்துகளை விற்பனை செய்வது விளையாட்டு உபகரணங்களை விற்பனை செய்வது போன்ற பணிகளைச் செய்து வந்தார். 2000 ஆம் ஆண்டில் துடுப்பாட்டப் போட்டிகளில் இவரின் சேவைகளைப் பாராட்டி *ஆர்டர் ஆஃப் ஆஸ்டதிரேலியா* எனும் பதக்கம் வழங்கப்பட்டது. 2008 ஆம் ஆண்டில் இவர் காலமான போது மூத்த தேர்வுத் துடுப்பாட்ட வீரராக இருந்தார்.

போருக்கு முன்
-------------

நவம்பர் 11, 1932 இல் குயீசுலாந்து அணிக்கு எதிரான போட்டியில் இவர் செஃபீல்டு ஷீல்டு அணிக்காக தனது முதலாவது முதல் தரத் துடுப்பாட்டப் போட்டியில் விளையாடினார். ஏக் ஃபிங்கிள்டன் என்பவருடன் இவர் துவக்க வீரராக களம் இறங்கிய முதல் போட்டியில் பந்துகளைச் சந்திக்காமல்  ரன் அவுட் முறையில் ஆட்டமிழந்தார். அந்தப் போட்டியில் செஃபீல்டு ஷீல்டு அணி ஒரு ஆட்டப் பகுதி மற்றும் 274 ஓட்டங்களில் வெற்றி பெற்றது. தென் ஆத்திரேலிய அணிக்கு எதிரான் போட்டியில் 79 ஓட்டங்களும் *டக்ளஸ் ஜர்டைன்ஸ் இங்கிலாந்து* அணிக்கு எதிரான போட்டியில் 69 ஓட்டங்களும் எடுத்ததே இவரின் போருக்கு முந்தைய துடுப்பாட்ட வாழ்க்கயின் சிறப்பான ஓட்டங்களாகும்.

நவம்பர் 1933 இல் பிரிசுபேனில் நடைபெற்ற குயீன்சிலாந்திற்கு எதிரான அடுத்த தொடரில் டான் பிராட்மனுடன் இனைந்து 294 ஓட்டங்களை எடுத்தார். அதில் இவர் மட்டும் 154 ஓட்டங்களை எடுத்தார்.  மூன்று மணி நேரத்தில் இவர்கள் 294 ஓட்டங்களை எடுத்தனர். இந்தப் போட்டியில் நான்கு இலக்குகளை இழந்து 494 ஓட்டங்களை எடுத்து டிக்ளேர் செய்து ஒரு ஆட்டப்பகுதியால் வெற்றி பெற்றது. விடோரியா அணிக்கு எதிராக 205 ஓட்டங்கள் எடுத்தார்.

சான்றுகள்
---------

1. ↑  Cashman, p. 67.
2. ↑  "Player Oracle WA Brown". CricketArchive. 14 May 2009 அன்று பார்க்கப்பட்டது.
**வோல்ட்டு** என்பது மின்னழுத்தத்தை அளக்கப் பயன்படும் ஒரு மின் அலகு. இதன் குறியீடு (V). ஓர் (Ω) ஓம் (மின்னியல்) மின்தடையுள்ள ஒன்றில் ஓர் ஆம்பியர் மின்னோட்டம் பாயத் தேவையான மின்னழுத்தம் என்பது ஒரு வோல்ட்டு. இன்னொரு விதமாகச் சொல்வதானால், ஓரு கூலம் மின்மம் (மின்னேற்பு), நகர்ந்து ஒரு ஜூல் அளவு வேலை (ஆற்றல்) செய்யப் பயன்படும் மின்னழுத்தம். வேறு ஒரு விதமாகக் கூறின் ஓர் ஓம் தடையுள்ள ஒன்றில் ஒரு வாட் அளவு மின்திறன் செலவாகப் பயன்படும் மின்னழுத்தம் ஒரு வோல்ட்டு ஆகும். இம் மின்னலகுக்கு இப்பெயரை இத்தாலிய மின்னியல் முன்னோடி அலெசான்றோ வோல்ட்டா அவர்களின் நினைவாக சூட்டப்பட்டது. இரவு வேளைகளில் அல்லது இருட்டான இடங்களில் பயன்படுதக் கையில் எடுத்துச் செல்லும் மின்னொளிக் குழலில் பயன்படும் மின்கலங்கள் ஓவ்வொன்றும் பெரும்பாலும் 1.5 V (வோல்ட்டு) அழுத்தம் தரவல்லது.

{\displaystyle {\mbox{V}}={\dfrac {{\mbox{kg}}\cdot {\mbox{m}}^{2}}{{\mbox{A}}\cdot {\mbox{s}}^{3}}}.}
{\displaystyle {\text{V}}={\text{A}}\cdot \Omega ={\dfrac {\text{W}}{\text{A}}}={\dfrac {\text{J}}{\text{C}}}.}

பரவலாக அறியப்படும் சில வோல்ட்டுகள்
----------------------------------

1.5 வோல்ட்டு C-வகை மின் கலம்
சில பழக்கமான வோல்ட்டு அழுத்தம் தரும் மின்வாய்கள்:

* நரம்பு அணுவில் வினை தூண்டும் மின்னழுத்தம்: 40 மில்லி வோல்ட்டு (ஒரு மில்லி வோல்ட்டு = 1/1000 வோல்ட்டு)
* மீண்டும் மின்னேற்பு ஊட்டவல்ல ஆல்க்கலைன் வகை ஒற்றை மின்கலங்கள்: 1.2 வோல்ட்டு
* மீண்டும் மின்னேற்பு ஊட்ட இயலா ஒற்றை உருளை மின்கலம்: பல வகைகளும் (AAA, AA, C, D): 1.5 வோல்ட்டு
* லித்தியம் பாலிமர் வகை மீள் மின்னேற்பு ஊட்ட வல்ல மின்கலம்: : 3.7 வோல்ட்டு
* தானுந்து (கார்) மின் கலம்: 12 வோல்ட்டு
* வீட்டு மின்சாரம்: அமெரிக்கா, கனடா 120 வோல்ட்டு, ஆஸ்திரேலியா 240 வோல்ட்டு, ஐரோப்பா, இந்தியா 220-230 வோல்ட்டு.
* மின்சாரத்தை பகிர்ந்தளிக்கவும் நெடுந்தொலைவு கடத்துவதற்கும் பயன் படுத்தப்படும் உயர் மின்னழுத்தம்: 110 கிலோ வோல்ட்டு .
* மின்னல்: மின்னழுத்தம் அதிகமாக வேறுபடும், ஆனால் பெரும்பாலும் சுமார் 100 மெகா வோல்ட்டு ( 1 மெகா = 106) இருக்கும் .

வோல்ட்டு அலகை துல்லியமாய் வரையறை செய்தல்
----------------------------------------

மின் அளக்கும் அழகு
மின்னழுத்தத்தைத் மிகத் துல்லியமாக வரையறை செய்ய ஜோசப்சன் விளைவு என்னும் குவாண்ட்டம் நுண் இயற்பியலின் அடிப்படையில் வரையறை செய்துள்ளார்கள். இந்த ஜோசப்ப்சன் விளைவு (Josephson Effect) என்பது இரு மின் மீ்கடத்திகளின் (superconductors) இடையே ஒரு மிக மெல்லிய வன்கடத்தி (கடத்தாப்பொருள்) இருந்தால், அவ் வன்கடத்தியை ஊடுருவிப் பாயும் புழைமின்னோட்டம் (tunneling current) பற்றியதாகும். வோல்ட்டு அலகைத் துல்லியமாக நிறுவ அமெரிக்காவிலுள்ள NIST என்னும் நிறுவனம் ஜோசப்சன் விளைவு நிகழும் ஒரு நுண் ஒருங்கிணைப்புச் சுற்றுச் சில்லு செய்துள்ளது. NIST (National Institute of Standards and Technology) என்னும் நிறுவனம் தரம் நிறுவவும், தேறவும், அவைகளுக்குமான தொழில் நுட்பங்களை ஆயவும் நிறுவியதாகும்.

மேற்கோள்கள்
-----------

1. ↑  "SI Brochure, Table 3 (Section 2.2.2)". BIPM. 2006. 2007-07-29 அன்று பார்க்கப்பட்டது.
**வ்** (About this soundவ் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் இருபத்தேழாவது எழுத்து. இது மொழியின் ஓர்ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "வகர மெய்" அல்லது "வகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இவ்வன்னா" என வழங்குவர்.

"வ்" இன் வகைப்பாடு
------------------

'வ்' எழுதும் முறை
தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் **வ்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் **வ்** இடையின மெய் வகையைச் சேர்ந்தது. இவ்வெழுத்து, வல்லினம் பிறக்கும் மார்புக்கும், மெல்லினம் பிறக்கும் மூக்குக்கும் இடைப்பட்ட இடமான கழுத்தில் பிறப்பதால் இடையின வகையுள் சேர்க்கப்பட்டுள்ளது.

இனவெழுத்துகள்
-------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ய், ர், ல், வ், ழ், ள் ஆகிய ஆறும் ஓரினத்தைச் சேர்ந்தவையாகக் கொள்ளப்படுகின்றன..

குறிப்புகள்
-----------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 46

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
**வலைத்தள உள்ளடக்க எழுத்தாளர்** (*Website content writer*) என்பவர் வலைத்தளங்களுக்கு தேவையான உள்ளடக்கங்கள் எழுதுவதில் வல்லமை வாய்ந்தவர். உள்ளடக்கமானது, வலைத்தளங்கள் கொண்டுள்ள குறிப்பிட்ட வர்க்க வாடிக்கையாளர்களின் தேவைக்கேற்ப பல பிரிவுகளாகவும் நிலைகளாகவும் இருக்கும். உள்ளடக்கம் பயன்பாட்டாளர்களை கவரவும், தக்கவைக்கவும் உதவும் வண்ணம் முக்கிய வார்த்தைகளை கொண்டிருக்கவேண்டும்.

பல உள்ளடக்க தொகுப்புகள் ஒரு வலைத்தளம் விற்கும் பொருட்களையோ அல்லது அது வழங்கும் சேவைகளையோ சந்தைப்படுத்துவதில் குறியாக உள்ளன .ஆனால் வேறு சில வலைத்தளங்கள் மக்களுக்கு தேவைப்படும் தகவல்களை எளிதில் புரிய வைத்து அவர்களுக்கு உதவும் வண்ணம் உள்ளன.

உள்ளடக்க எழுத்தாளர்களின் செயல்பாடுகள்
-------------------------------------

திறமையுள்ள வலைத்தள உள்ளடக்க எழுத்தாளர்களின் தேவை இணையதளத்தில் பெருகி வருகிறது .இதற்கு காரணம் தனித்துவம் வாய்ந்த உள்ளடக்கங்கள் இணையதள வணிகத்திற்கு வருவாய் ஈட்டித்தருவதாக விளங்குகிறது .
வலைத்தள உரிமையாளர்கள் பலதரப்பட்ட வேலைகளுக்கு உள்ளடக்க எழுத்தாளர்களையே சார்ந்துள்ளனர் .

1.உள்ளடக்க எழுத்தாளருக்கு அனுப்பும் முன் அனைத்து பணிகளையும் பகுத்து ஆராய்ந்து ,கொடுக்கப்பட்ட பணி அவ்வலைதளத்தின் குறிப்புரை URLன் வளர்ச்சிக்கு இயங்கவேண்டும் .

2.முக்கிய வார்த்தைகளை எழுத்தாளர்களிடம் கட்டுரையில் சேர்க்குமாறு வழங்கி அதன் பயன்பாடு அளவையும் குறிப்பிட வேண்டும் .

3.பார்வையாளர்களை கவர்ந்து அவர்களை வலைத்தளத்தில் தக்கவைக்கும் வகையில் உள்ளடக்கம் இருக்கவேண்டும் .பார்வையாளர் அதிக நேரத்தை செலவிட்டால் அவர் வாடிக்கையாளராக மாறுவதன் வாய்ப்பு பெருகும் .

இணையதள எழுத்தாளர்கள்/ அச்சிடும் எழுத்தாளர்கள்
---------------------------------------------

எழுபத்து ஒன்பது விழுக்காடு பயன்பாட்டாளர்கள் தங்களுக்கு தேவையுள்ள உட்பொருட்களை மட்டுமே படித்துவிட்டு தேவையற்றவற்றை ஒதுக்கிவிடுகின்றனர். எனவே வலைத்தள எழுத்தாளர்கள் பத்திகள், தலைப்புகள், மேற்கோள்கள் சேர்த்து படிப்பவரின் ஆர்வத்தை தூண்டும் வண்ணம் திறமை உள்ளவராக இருக்கவேண்டும்.

மேற்கோள்கள்
-----------
**மிகுவல் ஏஞ்சல் பெர்னார்டியோ டுவாடோ** (ஆங்கில மொழி: *Miguel Ángel Bernardeau Duato*) (பிறப்பு: 12 திசம்பர் 1996) என்பவர் எசுப்பானிய நாட்டு நடிகர் ஆவார். இவர் நெற்ஃபிளிக்சு தொடரான எலைட் என்ற தொடரில் 'குஸ்மான் நுனியர் ஒசுனா' என்ற கதாபாத்திரத்தில் நடித்ததன் மூலம் அறியப்படுகிறார்.

வாழ்க்கை
--------

மிகுவல் பெர்னார்டியோ 12 திசம்பர் 1996 ஆம் ஆண்டு வாலேன்சியாவில் தொலைக்காட்சி தயாரிப்பாளர் மிகுவல் ஏங்கல் பெர்னார்டியோ மேஸ்ட்ரோவுக்கும் மற்றும் நடிகை அனா டுவடோவிற்கும் மகனாக பிறந்தார். இவருக்கு மரியா என்ற ஒரு இளைய சகோதரி உண்டு. இவர் ஐக்கிய அமெரிக்காவில் உள்ள சாண்டா மோனிகா கல்லூரியில் நாடகக் கலையில் கல்வி பயின்றார் மற்றும் கலிபோர்னியாவில் உள்ள லாஸ் லாஸ் ஏஞ்சலஸில் உள்ள அமெரிக்க நாடகக் கலைக்கழகத்தில் நடிப்பு பயிற்றார். இவரும் எசுப்பானியா பாடகி ஐதானாவும் நவம்பர் 2018 ஆண்டு முதல் காதல் உறவில் உள்ளார்கள்.

மேற்கோள்கள்
-----------

1. ↑  "Miguel Bernardeau" (ஸ்பானிஷ்). Kuranda. 24 June 2021 அன்று பார்க்கப்பட்டது.
2. ↑  "Así ha sido la historia de amor de Aitana y Miguel Bernardeau". *E! Online* (ஸ்பானிஷ்). 12 February 2020. 2020-05-22 அன்று பார்க்கப்பட்டது.

வெளி இணைப்புகள்
---------------

* மிகுவல் பெர்னார்டியோ ஐ.எம்.டி.பி இணையத்தளத்தில்
சாலிஸ் கெர்பேசியா

### வகைப்பாடு

தாவரவியல் பெயர் : *சாலிஸ் கெர்பேசியா* **Salix herbacea**

குடும்பம் : **சாலிக்கேசியீ** (Salicaceae)

இதரப் பெயர் : **வில்லோ** (Willow)

மரத்தின் அமைவு முறை
-------------------

 
இது உலகின் மிகச் சிறிய மரமாகும். இது 2.5 செ.மீ. (ஒரு இஞ்ச்) உயரமே வளரக்கூடியது. அடர்த்தியாகவும், விளிம்பு பற்கள் போன்றும் உள்ளது. இதனுடைய பூக்கள் பூனைவால் மஞ்சரி போன்றது. இது வெள்ளை நிறப் பூக்களாகும்.

பூக்கள்
இச்செடியின் தண்டு மிகச்சிறியது. இது மிகமிக மெதுவாக வளர்கிறது. இதனுடைய தண்டு பென்சில் அளவு தடிமன் ஆவதற்கு 100 வருடங்கள் ஆகிறது. இந்த மரம் துருவப்பகுதியில் பனி நிறைந்த பகுதியில் வளர்கிறது.

இச்சாதியில் 300 இனம் உள்ளது. இவற்றில் மரங்கள், சிறுசெடிகள் ஆகியவை உள்ளன. இவை அனைத்தும் ஈரம் நிறைந்த ஈரமான பகுதியில் வளர்கின்றன. இவைகள் அழகிற்காக வளர்க்கிறார்கள்.

சிறப்பு வகை
-----------

பீட்டுலா நானா
**பீட்டுலா நானா** (Betula nana) என்கிற பீர்ச்மரம் தன்னுடைய வாழ்நாளில் 2.5 அடி உயரம் மட்டுமே வளர்கிறது.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
கருடன் தூக்கம்
**கருடன் தூக்கம் (Garudan Thookkam)** (அலகு குத்துதல்) என்பது தென்னிந்தியாவில் சில மத்திய கேரள மாவட்டங்களில் உள்ள சில காளி கோயில்களில் நிகழ்த்தப்படும் ஒரு சடங்கு கலை வடிவமாகும்.  கருடனாக அலங்கரிக்கும் மக்கள் நடனத்தை நிகழ்த்துகிறார்கள். நடன நிகழ்ச்சிக்குப் பிறகு, அவரது முதுகுத் தோலைக் கொக்கியால் பிணைத்துக் கொள்வர். சில இடங்களில், காளை வண்டிகள் அல்லது படகுகள் அல்லது கையால் இழுக்கப்பட்ட வண்டிகளில் ஊர்வலமாக எடுக்கப்பட்ட கருடனுடன் சடங்கு வண்ணமயமாக செய்யப்படுகிறது. கோட்டயம் மாவட்டத்தில் திருவஞ்சூரில் உள்ள மீனா பரணி மற்றும் பதமுடயம் பண்டிகையின் போது இது தேவி கோவிலில் நடைபெறுகிறது. 
இந்த சடங்கு காளி கோயில்களில் மீன பரணி திருவிழாவின் போது செய்யப்படுகிறது, இது பெரும்பாலும் திருவிதாங்கூர் மற்றும் கொச்சின் பகவதி கோயில்களில் நடைமுறையில் உள்ளது. காளி தேவியின் தங்குமிடத்தில் தீர்க்கப்பட்ட பிரச்சினைக்கு வணக்கம் மற்றும் நன்றியின் அடையாளமாக இந்த சடங்கு வழங்கப்படுகிறது. இந்த சடங்கு இரவு முழுவதும் செண்டை மேள நிபுணர்கள் தங்கள் இசையை வழங்குவார்கள்

வரலாறு
------

தாரிகாசுரனைக் கொன்ற பிறகும், காளி அடங்காதளாகவும் தாகத்துடனும் இருந்தாள் என்பது புராணக்கதை. இந்த நேரத்தில் விஷ்ணு அவளது தாகத்தைத் தணிக்க கருடனை காளியிடம் அனுப்பினார். ஒரு நடனம் மற்றும் இரத்தத்துடன் கருடன் காளியிடம் செல்கிறார். கருடனிடமிருந்து சில சொட்டு இரத்தம் பெற்றுக்கொண்டப் பின்னர், காளி சமாதானப்படுத்தப்பட்டார் என்ற இந்த நம்பிக்கையின் அடிப்படையில் சடங்கு செய்யப்படுகிறது.

சடங்கு
------

காளி தேவியின் தங்குமிடத்தில் தீர்க்கப்பட்ட பிரச்சினைகளுக்கு வெகுமதியாக கருடன் தூக்கம் சமர்ப்பிக்கப்படுகிறது. கோட்டயம் மாவட்டத்தின் வைக்கம் வட்டத்தில் உள்ள வாதயாரில் உள்ள இலகாவு தேவி கோவிலில் புகழ்பெற்ற கருடன் தூக்கம் நடைபெறுகிறது. அஸ்வதியின் போது, மீனம் மாதத்தின் (மலையாளம்), தூக்கத்தில் 40 முதல் 50 க்கும் மேற்பட்ட கருடன்கள், தோனி வல்லங்களில் (பெரிய நாட்டு-படகுகள்) அலங்கரிக்கப்பட்டு தொங்குகின்றன அத்துவேலாவின் பின்னால் பயணிக்கின்றன - ஒரு மர அமைப்பு மூவாட்டுப்புழா நதியில் காளி தேவியின் மிதக்கும் கோயிலாகக் கருதப்படும் மூன்று மாடி கட்டிடம். ஒளிரும் கட்டமைப்புகளுடன் இது சிறந்த காட்சிகளில் ஒன்றாகும். செண்டை இசையின் உதவியுடன் இரவு நீண்ட நிகழ்ச்சிக்குப் பின்னர் கூர்மையான உலோகக் கொக்கி மூலம் தோலைத் துளைத்த்துக் கொண்டு) ஒரு உயரமான பீடம் போன்ற கட்டமைப்பில் தொங்கவிடப்பட்டு கோயிலைச் சுற்றி மூன்று முறை பக்தர்களால் எடுக்கப்படும். இது ஆலப்புழா மாவட்டத்தில் உள்ள பழவீடு கோவிலில் காணப்படுகிறது. ஆனால் இங்கே செயல்திறன் சாலையில் தேர் போன்ற கட்டமைப்பில் செய்யப்படுகிறது.

சடங்கு நடத்தப்படும் முக்கிய இடங்கள்
-----------------------------------

இந்த சடங்கு மகர பரணி நாளில் பல்லிக்கள்காவு பகவதி கோயிலில் (நீஞ்சூர், கோட்டயம் (மாவட்டம்) செய்யப்படுகிறது. இந்த சடங்கு மீனபரணியில் உள்ள கோட்டக்காவு பகவதி கோவிலில் (எர்ணாகுளம் மாவட்டம்) செய்யப்பட்டது. இது ஆண்டுதோறும் கனிச்சுகுளங்கர கோயிலிலும் (ஆலப்புழா) செய்யப்படுகிறது. ஆரியன்காவு தேவி கோயில் எர்ணாகுளம் மாவட்டம் (பூரம், மீனம்) மற்றும் பெரும்பாவூர் (கும்ப பரணி நாளில்) அருகிலுள்ள இராபுரம் தேவி கோயில் கேரளாவில் அதிக எண்ணிக்கையிலான கருடன் தூக்கத்தை கொண்டுள்ளது. இந்த கோவில்களில் ஒவ்வொரு ஆண்டும் 100க்கும் மேற்பட்ட கருடன் கலைஞர்கள் நிகழ்த்துகிறார்கள்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2019-06-18 அன்று மூலம் பரணிடப்பட்டது. 2020-03-31 அன்று பார்க்கப்பட்டது.
2. ↑
3. ↑
4. ↑  "காப்பகப்படுத்தப்பட்ட நகல்". 2020-10-03 அன்று மூலம் பரணிடப்பட்டது. 2020-03-31 அன்று பார்க்கப்பட்டது.
**கதப் பிள்ளையார்** சங்ககாலப் புலவர்களில் ஒருவர். இவரது பாடல்கள் ஐந்து உள்ளன. இவை; குறுந்தொகை 64, 265, 350, நற்றிணை 135, புறநானூறு 380. இவை தரும் செய்திகள் இங்குத் தொகுத்துக் காட்டபடுகின்றன.

புறநானூறு 380
-------------

இந்தப் பாடலின் அடிகள் பல சிதைந்துள்ளன.

இந்தப் பாடலின் கொளுக் குறிப்பு 'நாஞ்சில் வள்ளுவனைப் பாடியது' என்று குறிப்பிடுகிறது. பாடலில் இவன் வல்வேல் கந்தன்' என்று குறிப்பிடப்படுகிறான். இவனைத் 'தென்னவன் வயமறவன்' என்று புலவர் குறிப்பிடுகிறார். இதனால் இவனைப் பாண்டியனின் படைத்தலைவன் என்று உணரமுடிகிறது.

இவன் தென்கடல் முத்தும், வடமலைச் சந்தனமும் அணிந்திருப்பானாம். இவனைக் கண்டதும் புலவரின் சுற்றத்தார் கவலையை மறந்து பூரித்துப் போனார்களாம்.

நாஞ்சில் நாட்டில் பலா அதிகம். இதன் கடற்பகுதியில் முத்துக் குளிப்பார்களாம். கடற்கரையில் குளவிப் பூவும், கூதளம்பூவும் கொழித்துக் கிடக்குமாம்.

### அறிவியல்

'மிசைப் பெய்த நீர் கடற் பரந்து முத்தாகுந்து' என்னும் தொடரில் மழைநீர் கிளிஞ்சலில் நுழைந்து முத்தாகும் அறிவியல் உண்மை வெளிப்படுகிறது.

நற்றிணை 135
-----------

தலைவன் தலைவிக்காக வெளியில் காத்திருக்கிறான். தலைவி ஊருக்குத் தெரிந்துவிடுமே என அஞ்சுவதாகத் தோழி எண்ணுகிறாள். தலைவியிடம் சொல்வது போன்று தலைவனுக்குக் கேட்கும்படி சொல்கிறாள்.

அவர் கடலோரம் உள்ள இறுகிய மணலில் தேரில் வந்து நம்மோடு சிரித்து விளையாடுவதற்கு முன்னர் இந்த ஊர் மிகவும் இனியது. (இனி இவரோடு சிரித்தால் ஊர் தூற்றுமே)

குறுந்தொகை 64
-------------

தாய்ப்பசு வழி நெடுகச் சென்று மேய்ந்துவிட்டு வீடு திரும்பும்வரையில் அதன் கன்று ஏக்கத்தோடு தாய்ப்பசுவுக்காகக் காத்திருப்பதைப் போல பொருள் தேடச் சென்ற அவர் வரவுக்காக நாம் காத்திருக்கிறோம் - என்கிறாள் தலைவி. (இவர் திரும்புவார் என்பதில் உள்ள நம்பிக்கையைத் தலைவி தோழிக்குப் புலப்படுத்தும் பாடல் இது)

குறுந்தொகை 265
--------------

தலைவியைத் திருமணம் செய்துகொள்ளத்தான் தலைவன் பொருள் தேடச் சென்றிருக்கிறான் என்கிறாள் தோழி, தலைவியிடம். (இவன் சான்றோன் எனவே விரைவில் திரும்புவான் என்பது கருத்து)

### பண்பாடு

வண்டுகளுக்காக வாயைத் திறந்துகொண்டு காந்தள் மலர்ந்திருக்கும். அதுபோலச் சான்றோர் (இங்குத் தலைவன்) பிறருக்காகத் தன் கடமையைச் செய்யப் (பொருள் தேடிவரச்) சென்றிருக்கிறான் என்கிறாள் தோழி.

குறுந்தொகை 380
--------------

அரசனின் வெற்றி முழக்கம் போல வானம் இடித்து வானம் தெரியாமல் மழை பொழிந்ததால் ஈங்கைப் பூ பூத்துக் கொட்டுகிறது. அவர் வருவதற்கு முன்னர் அவர் சொன்ன பனிக்காலம் வந்துவிட்டதே - என்கிறாள் தோழி தலைவியிடம். (தலைவியின் கவலையைப் போக்கத் தோழி முந்திக்கொள்கிறாள்.)

### செடியினம்

வண்ணங்கள் பல நிறைந்த ஈங்கை மலர் பனிக்காலத்தில் பூத்து உதிரும்.
மண் அரிமானம்
**மண் அரிமானம்** என்பது மேல் மண் ஒரு இடத்தில் இருந்து மற்றோர் இடத்திற்கு அரித்துச் செல்லப்படும் செயற்பாட்டினைக் குறிக்கும்.

செயற்பாடு
---------

மண் துகள்கள் தங்களுக்குள் உள்ள ஈர்ப்புத்தன்மையை இழந்து, மண் துகள்களுக்கு இடையேயான பிணைப்பு விடுபட்டு காற்று, நீரின் மூலமாக ஓர் இடத்திலிருந்து மற்றோர் இடத்திற்கு கடத்திச் செல்லப்படுதலைக் குறிக்கிறது. மண் அரிமானத்தினால் இவ்வுலகில் 84 விழுக்காட்டிற்கும் மேலான சூழியல் சார்ந்து சிக்கல்கள் ஏற்படுகின்றன.

இயற்கை மண் அரிமானம் மற்றும் செயற்கை மண் அரிமானம் என இரு வகைப்படும். காற்று மற்றும் மழைநீர் ஆகியவற்றின் மூலமாக இயற்கை முறையில் மண் அரிமானம் ஏற்படுகிறது.

மண் அரிமானத்தின் வகைகள்
-----------------------

### 1. இயற்கை மண் அரிமானம்

காற்று மற்றும் மழைநீர் ஆகியவற்றின் மூலமாக ஏற்படுவது இயற்கை மண் அரிமானம்

### 2. செயற்கை மண் அரிமானம்

செயற்கை மண் அரிமானம் மனிதரின் செயல்பாடுகளால் மட்டுமே ஏற்படுவைக் குறிக்கின்றது

சான்றுகள்
---------

1. ↑  Blanco, Humberto; Lal, Rattan (2010). "Soil and water conservation". *Principles of Soil Conservation and Management*. Springer. பக். 2. பன்னாட்டுத் தரப்புத்தக எண்:978-90-481-8529-0. .

வெளி இணைப்புகள்
---------------

**Erosion**விக்கிப்பீடியாவின் உறவுத் திட்டங்களில்* விளக்கம் விக்சனரியிலிருந்து
* படிமங்கள் பொதுவகத்தில்
* செய்திகள் விக்கிசெய்தியிலிருந்து
* மேற்கோள்கள் விக்கிமேற்கோளிலிருந்து
* மூல உரைகள் விக்கிமூலத்திலிருந்து
* உரைநூல்கள் விக்கிநூல்களிலிருந்து
* வளங்கள் விக்கிப்பல்கலைக்கழகம்

* மண்ணரிமானம் குறித்த இணையம்
* பன்னாட்டு அரிமானக் கட்டுப்பாட்டு அமைப்பு பரணிடப்பட்டது 2009-11-08 at the வந்தவழி இயந்திரம்
* Soil Erosion Data ஐரோப்பிய- மண் இணையம்
* USDA தேசிய மண்ணரிமான ஆய்வகம்
* மண், நீர் காப்புக்கழகம்The Soil and Water Conservation Society
**சிவபுரம் கிராமம் சீயாத்தம்மன் கோயில்** தமிழ்நாட்டில் திருவள்ளூர் மாவட்டம், சிவபுரம் கிராமம் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சீயாத்தம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.<ref name="form2">{{cite web |title=தமிழகத் திருக்கோவில்கள் தரவுத் தொகுதி 2 |url= |publisher=தமிழ் இணையக் கல்விக்கழகம்|accessdate=பெப்ரவரி 19, 201

பூசைகள்
-------

இக்கோயிலில் ஒருகாலப் பூசை நடக்கின்றது. ஆடி மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சிவபுரம்** (*Sivapuram*) தமிழ்நாட்டின் தஞ்சாவூர் மாவட்டத்தில் உள்ள ஒரு கிராமம். இது கும்பகோணத்திலிருந்து தென்கிழக்கில் 5 கிலோமீட்டர் தொலைவில் அமைந்துள்ளது. 2011 மக்கள் தொகை கணக்கெடுப்பின்படி, சிவபுரம் மொத்த மக்கள் தொகை 1,133 ஆகும்.

சிவபுரத்தில் அமைந்துள்ள சிவ குருநாத சுவாமி கோயிலால் பிரபலமானது. தேவாரத்தில் குறிப்பிடப்பட்டுள்ள 276 சிவ தலங்களில் இதுவும் ஒன்று. 1955ஆம் ஆண்டு சோழ வெண்கலங்கள் காணாமல் போன சம்பவத்தினால் இந்த கிராமம் வெளி உலகிற்குத் தெரியவந்தது.

அமைவிடம்
--------

சிவபுரம் கும்பகோண வட்டத்தின் தலைமையகத்திலிருந்து தென்கிழக்கே 5 கிலோமீட்டர் தொலைவில் திருவாரூர் செல்லும் வழியில் அமைந்துள்ளது. சீனிவாசநல்லூர், நெய்குன்னம், கிரங்குடி, கோத்தங்குடி மற்றும் வலங்கைமான் ஆகியவை அண்டை கிராமங்களில் சில.

மக்கள் தொகை
-----------

2011ஆம் ஆண்டு மக்கள்தொகை கணக்கெடுப்பின்படி, சிவபுரத்தின் மக்கள்தொகை 1,133ஆக இருந்தது. இவர்களில் 8 பேர் பட்டியல் சாதியைச் சேர்ந்தவர்கள். 276 வீடுகள் உள்ளன. 6 வயதுக்குட்பட்ட குழந்தைகள் எண்ணிக்கை 113.

கிராமத்தின் கல்வியறிவு விகிதம் 87.65 ஆக இருந்தது. ஆண்களின் கல்வியறிவு விகிதம் 92.78 ஆகவும், பெண் கல்வியறிவு விகிதம் 82.19 ஆகவும் இருந்தது.

ஆர்வமுள்ள இடங்கள்
-----------------

### சிவகுரு நாதசுவாமி கோயில்

சிவபுரம் இந்து கடவுளான சிவனுக்கு அர்ப்பணிக்கப்பட்ட சிவகுருநாதசுவாமி கோயிலால் பிரபலமானது. பண்டைய சோழ ராஜ்யத்தில் முதன்மை தெய்வம் சிவகுரு நாதர் அல்லது சிவபுர நாதர் என்று குறிப்பிடப்படுகிறது. வெவ்வேறு புனைவுகளின்படி, விஷ்ணு, பிரம்மா மற்றும் குபேரர் இங்கு சிவனை வெவ்வேறு காலங்களில் வணங்கினர் என அறியப்படுகிறது. குபேரர் இங்கு வழிபட்டதாக நம்பப்படுவதால், இந்த கிராமம் **குபேர புரி** என்றும் அழைக்கப்படுகிறது.

### புனித செபாஸ்டியன் தேவாலயம்

சிவபுரத்தின் மற்றொரு முக்கிய வழிபாடுத் தலமாகப் புனித செபாத்தியார் தேவாலயம் உள்ளது.

மேற்கோள்கள்
-----------

1. 1 2 3 4  "Abodes of SHiva - Shivasthalams glorified by Tevaram hymns". Templenet.
2. ↑
3. ↑  "Temples". Kumbakonam.net.
**சான் ஓசே பல்கலைக்கழகம்** (*San Jose State University*), அமெரிக்காவின் கலிபோர்னியா மாநிலத்தில் சான் ஓசே நகரத்தில் அமைந்துள்ள ஒரு பொதுப் பல்கலைக்கழகம் ஆகும். இப்பல்கலைக்கழகம் 1857-ஆம் ஆண்டில் துவங்கப்பட்டது. 154 ஏக்கர் பரப்பளவு கொண்டுள்ள இப்பல்கலைக்கழகத்தில், முப்பதாயிரத்திற்கு மேலான மாணவர்கள் இளங்கலை மற்றும் முதுகலை பயின்று வருகின்றனர்.

அருகிலுள்ள சிலிகான் பள்ளத்தாக்கு (மென்பொருள்) நிறுவனங்கள் இங்கே பயிலும் மாணவர்களுக்கு வேலை வாய்ப்பு கொடுத்துள்ளார்கள். இந்தப் பல்கலைக்கழகத்திற்கு இரண்டு வளாகங்கள் சொந்தமாகும். தெற்கு வளாகத்தில் உடற்பயிற்சிக் கூடம் மற்றும் விளையாட்டு அரங்கம் அமைந்து மாணவர்களுக்குப் பயன்படுகிறது.

இந்தப் பல்கலைக்கழகத்தில் அறிவியல், வேதியியல், இயற்பியல், சமூகவியல், விலங்கியல், தாவரவியல், பொறியியல் (மென்பொருள் மற்றும் பல), கலைக் கல்லூரி, இலக்கியம் மற்றும் இதழியல் சம்பந்தப்பட்ட படிப்பைக் கற்கலாம். இங்கே 70களில் புகழ்பெற்ற நடிகர் குர்த்வூத் ஸ்மித் படித்தார்.

மேற்கோள்கள்
-----------

1. ↑  "San José State University: About SJSU: 1857-1879". San José State University. October 29, 2013 அன்று பார்க்கப்பட்டது.
2. ↑  "SJSU Special Collections and Archives". San José State University. October 29, 2013 அன்று பார்க்கப்பட்டது.
3. ↑  "Fall 2021 Student Quick Facts". SJSU. September 20, 2022 அன்று பார்க்கப்பட்டது.
Teleostomi 

**திபெத்தியக் கரடி** (*Tibetan bear*) அல்லது **திபெத்திய நீலக் கரடி** (*Tibetan blue bear*, *Ursus arctos pruinosus*) என்பது கிழக்கு திபெத்திய பீடபூமியில் காணப்படும் பழுப்பு கரடியின் (உர்சுஸ் ஆர்க்டோஸ்) ஒரு கிளையினமாகும். இது **இமாலயன் நீலக் கரடி**, **இமாலயன் பனிக் கரடி**, **திபெத்திய பழுப்புக் கரடி** அல்லது **குதிரைக் கரடி** என்றும் அழைக்கப்படுகிறது. திபெத்திய மொழியில் இது "டோம் கியாமுக்" (*Dom gyamuk*) என்று அழைக்கப்படுகிறது.

உலகில் ஏராளமான கரடி வகைகள் உள்ளன. அவற்றில், நீல கரடி அரிதாகவே காணப்படுகிறது. நீல கரடி ஒரு சிறிய எண்ணிக்கையிலான ஃபர் மற்றும் எலும்பு மாதிரிகள் மூலம் மட்டுமே மற்ற கரடி இனங்களிலிருந்து வேறுபடுத்தி அறியப்படுகிறது. இது 1854 இல் முதலில் வகைப்படுத்தப்பட்டது.

1917ஆம் ஆண்டு எடுக்கப்பட்ட புகைப்படம் "இரண்டு திபெத்திய பியர் குட்டிகள்"

வசிப்பிடமும் வீச்சும்
---------------------

குறைவான உணவு கிடைக்கும் நேரங்களில் அல்லது ஒரு துணையைத் தேடும்போது உயர் மலைப்பகுதிகளில் அதிகமாக காணலாம். இருப்பினும், நீல கரடி பழக்கவழக்கங்கள் மற்றும் வரம்புகள் பற்றிய வரம்புக்குட்பட்ட தகவல்கள் உறுதிப்படுத்துவதற்கு இத்தகைய ஊகம் கடினமானது.

பாதுகாப்பு நிலை
---------------

1917 இல் திபெத்திய கரடி குட்டியுடன் திருமதி யுவெட்டி போப் ஆண்ட்ரூஸ் (ராய் சேப்மன் ஆண்ட்ரூஸ் மனைவி).
வரம்புக்குட்பட்ட தகவல்களால், நீல நிற கரத்தின் சரியான பாதுகாப்பு நிலை தெரியவில்லை. எனினும், அமெரிக்க வணிக நீல கரடி மாதிரிகளில் அல்லது பொருட்கள் அழிவுள்ள இனங்கள் சட்டம் இக்கரடியை வேட்டையாடுவதை தடை செய்துள்ளது. இக்கரடியினம் பாதுகாக்கப்பட்ட இனங்கள் என அழிந்து வரும் உயிரினங்களின் சர்வதேச வர்த்தக உடன்படிக்கை (CITES) பற்றிய இணைப்பு I இல் பட்டியலிடப்பட்டுள்ளது. பாரம்பரிய சீன மருத்துவம் மற்றும் வசிப்பிட ஆக்கிரமிப்பு ஆகியவற்றில் கரடி பித்தப்பை படன்பாடிற்காக வேடியட்டபடுவதால் எண்ணிகையில் குறைந்து காணபடுகின்றது..

கலாச்சார குறிப்புகள்
--------------------

நீல கரடி என்பது ஏதாயின் புராணங்களில் தொடர்புடைய பார்வைக்கு சாத்தியமான உத்வேகம் எனக் கூறப்படுவது குறிப்பிடத்தக்கது. 1960 ஆம் ஆண்டு உள்ளூர் மக்களால் 'அமி ஃபர்' என்று அடையாளம் காணப்பட்ட இரண்டு உமி நீரோடைகள் நீல நிற கரடிகளின் பகுதிகள் என அறிவியல் ரீதியாக அடையாளம் காணப்பட்டன.

குறிப்புகள்
-----------

1. ↑  Lydekker P.Z.S, (1897). "The Blue Bear of Tibet". *Journal of Asiatic Soc. Bengal* **XXII**: 426.
2. ↑  Sowerby, Arthur de Carle (1920). "Notes on Heude's Bears in the Sikawei Museum, and on the Bears of Palaearctic Eastern Asia". *Journal of Mammalogy* (American Society of Mammalogists): 225.
**முட்டை புர்ஜி** (*Egg bhurji*) என்பது அண்டா புர்ஜி அல்லது அண்டே கா ககினா என்றும் அழைக்கப்படுவது முட்டை பொரியல் வகை உணவாகும். இது ஒரு பிரபலமான தெருவோர உணவாகும். முட்டை பொரியல் காலை, மதியம் அல்லது இரவு என் எந்நேரமும் உண்ணப்படுகிறது. முட்டை புர்ஜி இந்தியத் துணைக்கண்டத்திலிருந்து உருவானது. இது சில சமயங்களில் பார்சி உணவான *அகுரியுடன்* ஒப்பிடப்படுகிறது. பார்சி உணவான அகுரி அல்லது அகூரி ஒரு சில வேறுபாடுகளுடன் முட்டை புர்ஜியை மிகவும் ஒத்ததாகக் காணப்படுகிறது. புர்ஜியைப் போலவே, அகுரியும் இஞ்சி, வெங்காயம் மற்றும் பிற மசாலாப் பொருட்களால் தயாரிக்கப்படுகிறது. இருப்பினும், புர்ஜி முட்டைகள் நீர்வற்றும் வரை சமைக்கப்படுகிறது. அதேசமயம் அகூரி முட்டைகள் நீர் வற்றும் வரை சமைக்கப்படுவதில்லை. வதக்கிய நறுக்கப்பட்ட வெங்காயம், மிளகாய் மற்றும் விருப்பமான மசாலாப் பொருட்களை முட்டையுடன் சேர்த்து இந்த உணவு தயாரிப்பதிலும் வித்தியாசம் உள்ளது.

இந்தியா முழுவதும் நெடுஞ்சாலை உணவகங்கள், நிறுத்தங்கள் மற்றும் தெரு உணவுக் கடைகளில் புர்ஜியை பரிமாறப்படுகிறது. சில சமயங்களில் இது ரொட்டித் துண்டுகளுடன் பரிமாறப்படுகிறது. தக்காளி, மிளகாய், வெங்காயம் மற்றும் நறுமணமுள்ள மசாலாப் பொருட்களுடன், இந்த துருவல் தயாரிக்கப்படும் இந்த முட்டை திருப்திகரமான உணர்வை உருவாக்குகின்றன. முட்டை புர்ஜி சூடான சப்பாத்தி, *பராத்தா*, அல்லது வெண்ணெய் தடவிய தோசையுடன் சாப்பிட்டால் நன்றாக இருக்கும்.

மேற்கோள்கள்
-----------

1. ↑  *Egg bhurji*, BBC GoodFood
2. ↑  Griffin Shea. "Best 23 cities for street food from Miami to Tokyo". *CNN* (ஆங்கிலம்). 2021-08-11 அன்று பார்க்கப்பட்டது.
மலாயா தீபகற்பத்தில் கிரா பூசந்தி
**கிரா பூசந்தி** அல்லது **கிரா குறுக்குநிலம்**; (மலாய்: *Segenting Kra*; ஆங்கிலம்: *Kra Isthmus*; தாய்லாந்து மொழி: *คอคอดกระ*) என்பது மலாயா தீபகற்பத்தையும்; தாய்லாந்து நாட்டையும் பிரிக்கும் ஒரு குறுக்கு நிலமாகும். 

இந்தப் பூசந்தி தாய்லாந்து நாட்டின் தென்பகுதியில் அமைந்து உள்ளது. மேற்குப் பகுதியில் அந்தமான் கடல்; கிழக்கில் தாய்லாந்து வளைகுடா எல்லைகளாக உள்ளன.

அமைப்பு
-------

முதன்மைக் கட்டுரை: தெனாசிரிம் மலைத்தொடர்
கிரா பூசந்தியில் தாய்லாந்து கால்வாய் அமைக்கும் திட்டம்
கிரா பூசந்தியின் மேற்குப் பகுதி தாய்லாந்தின்ரானோங் மாநிலத்திற்குச் சொந்தமானது *(Ranong Province)*. கிழக்குப் பகுதி சும்போன் மாநிலத்திற்குச் சொந்தமானது *(Chumphon Province)*. இவை இரண்டும் தெற்கு தாய்லாந்தில் உள்ளன.

திபெத்தில் இருந்து தீபகற்ப மலேசியா வழியாகச் செல்லும் தெனாசிரிம் மலைத்தொடருக்கு *(Tenasserim Hills)* இடையில் இந்தக் கிரா பூசந்தி அமைந்து உள்ளது. இதன் நீளம் 400 கிமீ (250 மைல்).

### தெனாசிரிம் மலைக்காட்டுச் சுற்றுச் சூழல்

கிரா பூசந்தி, தென் தாய்லாந்தின் அழகிய தெனாசிரிம் பசுமை மலைக்காட்டுச் சுற்றுச் சூழலில் அமைந்து உள்ளது.

### தாய்லாந்து கால்வாய்

2015-ஆம் ஆண்டில் கிரா பூசந்தியில் தாய்லாந்து கால்வாய் *(Thai Canal)* அமைப்பதற்கு ஒரு திட்டம் வகுக்கப் பட்டது. இந்தக் கால்வாய், தாய்லாந்து வளைகுடாவை அந்தமான் கடலுடன் இணைக்கும் திட்டமாகும். இந்தத் திட்டம் தற்காலிகமாகக் கைவிடப்பட்டு உள்ளது.

மேலும் காண்க
------------

* பூசந்தி

மேற்கோள்கள்
-----------

1. ↑  Loftus, Alfred John (1883). *Notes of a journey across the Isthmus of Krà*. .
2. ↑  Gupta, A. *The Physical Geography of Southeast Asia*
3. ↑  Wikramanayake, Eric; Eric Dinerstein; Colby J. Loucks; et al. (2002). *Terrestrial Ecoregions of the Indo-Pacific: a Conservation Assessment.* Washington, DC: Island Press.
4. ↑  Griffith University (23 March 2010). "Thai Canal Project: Over 300 years of conceptualising and still counting". *Asian Correspondent*. Hybrid News. 26 மே 2013 அன்று மூலம் பரணிடப்பட்டது. 14 April 2013 அன்று பார்க்கப்பட்டது.
**லீலா ஓம்செரி** (Leela Omsheri) இவர் ஒரு பாரம்பரிய பாடகர், இசைக்கலைஞர் மற்றும் எழுத்தாளர் ஆவார். பாரம்பரிய இசையில் அவரது பங்களிப்புகளுக்கு அவர் அறியப்பட்டவர் மற்றும் இந்திய பாரம்பரிய இசைக்கு அவரது பங்களிப்புக்காக இந்திய அரசாங்கத்தின் பத்மஸ்ரீ விருது பெற்றவர்.

வாழ்க்கை ஸ்கெட்ச்
-----------------

**லீலா ஓம்செரி** 1928 ஆம் ஆண்டு தமிழ்நாட்டிலுள்ள கன்னியாகுமரி மாவட்டத்தில் திருவட்டாறு *மான்கொயிக்கல் தரவுடு* என்ற இடத்தில் பிறந்தார். இளைய வயதிலேயே தனது சகோதரர், *காமுகரா* புருஷோத்தமனுடன் சேர்ந்து கர்னாடக இசைக் குருவான திருவட்டார் ஆறுமுகம் பிள்ளை பாகவதரிடம் இசையைக் கற்றார். இவரது சகோதரர் காமுகரா புருஷோத்தமன் பாரம்பரிய மற்றும் புகழ்பெற்ற பின்னணி பாடகராகவும் இருந்தார். இசைக்கலைஞர்களின் ஒரு குடும்பத்தில் இருந்து வந்த அவரது தாயாரின் வழிகாட்டுதலின் கீழ் இசை மற்றும் திறமைகளை வளர்த்துக் கொள்ளும் ஒரு வாய்ப்பு கிடைத்தது.

கன்னியாகுமாரியில் ஆரம்பக்கல்வி முடிந்த பின், இவர் திருவனந்தபுரம் பெண்கள் கல்லூரியில் கர்நாடக இசையில்பட்டம் பெற்றார் , மேலும், பஞ்சாப் பல்கலைக்கழகத்தில் இந்துஸ்தானி இசையை படித்து மற்றொரு பட்டம் பெற்றார். மீரட் பல்கலைக் கழகத்திலிருந்து அவர் முதுகலை பட்டம் பெற்றார், அவர் தில்லி பல்கலைக்கழகத்தில் இசையில் முனைவர் பட்டம் பெற்றார்.

பிரபல எழுத்தாளரான ஓமச்சேரி என். என். பிள்ளையை திருமணம் செய்து கொண்டு புது தில்லியில் தங்கியுள்ளார். இத்தம்பதியருக்கு *எஸ். டி. ஓம்சேரி* மற்றும் *தீப்தி ஒம்சேரி பால்லா* என்ற இரண்டு குழந்தைகள் உண்டு, இவர் ஒரு புகழ்பெற்ற பாரம்பரிய நடனக்கலைஞர் ஆவார். அவர் சில சிறு கதைகள் எழுதியுள்ளார்.

தொழில்
------

லீலா ஓமச்சேரி தற்போது கேரளா, திருவனந்தபுரம், *காமுகரா இசைப் பள்ளியில் பேராசிரியராகவும்* மற்றும் தில்லி *திரிகாலா* குருகுலத்தின் முதல்வராகவும், மற்றும் பேராசிரியராகவும் பணிபுரிந்தார்.

அவர் *தக்ஷிண பாரதி* (தென்னிந்திய மகளிர் அமைப்பு) என்ற அமைப்பின் தலைவராகவும் மற்றும் *தில்லியில் உள்ள ஸ்வராலயாவின்* துணைத் தலைவராகவும் இருந்தார்

(1964 முதல் 1994 வரை அவர் தில்லி பல்கலைக்கழகத்தில் இணை பேராசிரியராகவும், கர்னாடக இசைப் பிரிவில் இசை மற்றும் நுண் கலை ஆசிரியராக பணிபுரிந்தார்.

குறிப்புகள்
-----------

1. ↑  "Padma Awards" (PDF). Ministry of Home Affairs, Government of India. 2015. 15 November 2014 அன்று மூலம் (PDF) பரணிடப்பட்டது. July 21, 2015 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2014-05-02 அன்று மூலம் பரணிடப்பட்டது. 2019-03-16 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-01-20 அன்று மூலம் பரணிடப்பட்டது. 2019-03-16 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2014-05-20 அன்று மூலம் பரணிடப்பட்டது. 2019-03-16 அன்று பார்க்கப்பட்டது.
**நமசிவாய மாலை**  என்னும் நூல் பாட்டியல் கூறும் சிற்றிலக்கிய வகையில் வருக்கமாலை வகையினைச் சேர்ந்தது. 16 ஆம் நூற்றாண்டில் தோன்றிய நூல். நூல் அச்சாகவில்லை. ஏட்டுப்படிவத்தில் உள்ளது. இதில் காப்புச் செய்யுளும் 100 கண்ணிகளும் உள்ளன. [கௌ], [சௌ], [தௌ] எழுத்துக்களுக்கும், [ய], [வ] வரிசையில் உள்ள எழுத்துக்களுக்கும் பாடல்கள் இல்லை.

ஒவ்வொரு பாடலும் 'நமசிவாய' என்னும் சொல்லுடன் முடிகிறது. "நமசிவாய என்பது இங்கு மந்திரமாக அல்லாமல் பெயராகவே வைக்கப்பட்டு விளியாக உள்ளது".

##### பாடல் - எடுத்துக்காட்டு

சத்தியும் சிவமும் ஆகித் தாணுமாய்ச் சகத்துக்கு எல்லாம்  

முத்தியை அளிப்பாய் ஆகி முதல்வனே நமசிவாய

பிறை பணி நடையினாலை பிஞ்ஞகா அடியார்க்கு எல்லாம்  

குறைவு அற வாழ்வு அளிக்கும் கொற்றவா நமணிவாய

##### அடிக்குறிப்பு

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 126.
2. ↑  மு. அருணாசலம் குறிப்பு
3. ↑  அறுசீர்க் கண்ணிகள்
**சீமாறு** என்பது வீட்டில் உள்ள குப்பைகளைக் கூட்ட அல்லது பெருக்கப் பயன்படுத்தும் ஒரு பொருள் ஆகும். இதனை விளக்குமாறு, துடைப்பம் என்றும் கூறுவர். தமிழகத்தில் உள்ள வெவ்வேறு வட்டார மொழிகளில் வெவ்வேறு சொற்களை பயன்படுத்துகின்றனர். விளக்கமாறு என்ற சொல்லை விளக்கமாத்து எனவும், துடைப்பம் என்ற சொல்லை தொடப்பம் எனவும் பேச்சுத் தமிழில் மாற்றி மொழியப்படுகிறது.

சீமாற்றைத் தயாரிக்கப் பயன்படுத்தப்படும் மூலப்பொருளான புல்லை சீமாறு புல் அல்லது சீமாற்றுப் புல் என அழைப்படுகிறது. 

பவானி வட்டம், பர்கூர் மலை, கடம்பூர் மலை, தாளவாடி உள்ளிட்ட பகுதிகளில் இரண்டு லட்சத்துக்கும் மேற்பட்ட மலைவாழ் மக்கள் வாழ்கின்றனர். இம்மலைப்பகுதிகளில் சோளகா, ஊராளி, மலையாளி இனத்தவர்கள் அதிகம் வசிக்கின்றனர். மலைவாழ் மக்களின் நலன் கருதி, கடந்த, 2006ல் சிறு வனப் பொருட்களை சேகரித்து விற்பனை செய்திட, மத்திய அரசு அனுமதி வழங்கியது. இதனால் இம்மக்கள் இந்த சீமாறு புல்லை பறிக்கும் தொழில் புரிந்து வருகின்றனர் என்பது குறிப்பிடத்தக்கது.

இதே பொருளைக்கொண்ட வேறு பக்கங்கள் பின்வருமாறு:

* துடைப்பம்
* விளக்கமாறு

மேற்கோள்கள்
-----------

1. ↑  "சீமாறு புல் பறிப்பதிலும் அரசியல் தலையீடுபர்கூர் பகுதி மலைவாழ் மக்கள் குமுறல்".
**லீப்சிக் பல்கலைக்கழகம்**, செருமனியின் சக்சனி சுதந்திர மாநிலத்தில் உள்ள லீப்சிக் நகரில் அமைந்துள்ளது. இது ஐரோப்பாவில் உள்ள மிகப் பழைய பல்கலைக்கழகங்களுள் ஒன்று. தொடர்ச்சியாகச் செயற்பட்ட ஆண்டுகளின் எண்ணிக்கை அடிப்படையில் இப் பல்கலைக்கழகம் செருமனியில் உள்ள இரண்டாவது பழைமையான பல்கலைக் கழகமாக விளங்குகிறது. இது உலக அளவிலானதும், பண்பாட்டு அடிப்படையிலான ஒப்பியல் வரலாற்று ஆய்வுகளிலும், உயர் மட்டக் கற்பித்தலிலும் நீண்ட மரபு கொண்டது. 

இப் பல்கலைக் கழகம், 1409 ஆம் ஆண்டு டிசம்பர் 2 ஆம் தேதி சக்சனியின் எலெக்டர் முதலாம் பிரெடெரிக் அவரது உடன்பிறந்தாரான மீசனின் மார்கிறேவ் இரண்டாம் வில்லியம் ஆகியோரால் நிறுவப்பட்டது. தொடக்கத்தில் இது நான்கு கல்வித்துறைகளைக் கொண்டு விளங்கியது. தொடங்கிய காலத்தில் இருந்து, தொடர்ச்சியாக 600 ஆண்டுக்காலக் கற்பித்தல் மற்றும் ஆய்வுப் பணிகளில் ஈடுபட்டுவருகிறது.

வரலாறு
------

லீப்சிக் பல்கலைக்கழகம், பிராக் பல்கலைக்கழகத்தை மாதிரியாகக் கொண்டு அமைக்கப்பட்டது. யான் குஸ் நெருக்கடிக்குப் பின் பிராக் பல்கலைக்கழகத்தில் இருந்த செருமன் மொழி பேசும் விரிவுரையாளர்கள் லீப்சிக் பல்கலைக்கழகத்தில் இணைந்து கொண்டனர். 1409 ஆம் ஆண்டு செப்டெம்பர் ஒன்பதாம் தேதி திருத்தந்தை ஐந்தாம் அலெக்சான்டரின் அனுமதி பெறப்பட்டபின்னர் இது திறந்து வைக்கப்பட்டது. முதல் நூற்றாண்டுகளில் இதன் வளர்ச்சி மெதுவாகவே இருந்ததுடன், இது ஒரு பிரதேச நிருவனமாகவே செயற்பட்டது. 19 ஆம் நூற்றாண்டில் இது உலக்த் தரத்திலான கல்வி மற்றும் ஆய்வுகளுக்கான நிறுவனமாக வளர்ந்தபோது இந்நிலை மாறியது. இரண்டாம் உலகப் போர் வரை இப் பல்கலைக்கழகத்தில் பல புகழ்பெற்ற அறிஞர்களும், நோபல் பரிசு பெற்ற அறிஞர்களும் பணிபுரிய முன்வந்தனர். இங்கு கற்றோரும், பணிபுரிந்தோரும் கூடப் பின்னாளில் முக்கியமான அறிவியலாளர்களாகத் திகழ்ந்தனர்.

மேற்கோள்கள்
-----------
சிவபெருமான் மீது சிவகாமி கொண்ட ஊடலை **திருவூடல்** என்பர்.

ஊடல் நிலை
---------

மார்கழி ஆதிரை நாளில் அலங்கரிக்கப்பெற்ற நடராசப் பெருமானின் திருமேனியும், சிவகாமி அம்மையாருடைய திருமேனியும் திருவீதிகளில் உலா வரும். திருநடனக் காட்சி முடிந்ததும் வீதிகளில் வலம் வந்து கொண்டிருக்கும் போதே அம்மன் திருமேனியைச் சுமப்பவர்கள், விரைவாக நடந்து கோயிலுக்குள் வந்து, இராசகோபுரக் கதவுகளைச் சாத்திவிடுவர்.
பின்னர் வரும் ஆடல்வல்லானைச் சுமந்து வருபவர்கள் கோயிலுக்குள் வரமுடியாமல் வெளியிலேயே நிற்பர். இது ஊடல் கொண்டே சிவகாமி சினந்தது கதவைத் தாழிடும் நிலையாகும்.

சுந்தரர் வருகை
--------------

பின்னர் சுந்தரமூர்த்தி நாயனாரின் திருவுருவத்தை அலங்கரித்துப் பரிவட்டம் கட்டி இறைவன் முன் கொண்டு நிறுத்தி அக்கோயில் ஓதுவார் மூலம் சில தேவாரப்பாடல்களைப் பாடுவர். பின்பு, கோயிலுக்குள் சென்று சிவகாமியின் முன்பு சில தேவாரப் பாடல்கள் பாடுவர். மாறி மாறி இரு இடங்களிலும் தேவாரப் பாடல்கள் பாடிய பிறகு நிறைவாக கதவைத் திறக்கவே ஆடல்வல்லான் திருமேனி கோயிலுக்குள் வந்து சேரும். இது இருவர் ஊடலையும் சுந்தரர் தலையிட்டுத் தீர்ப்பதாகவும் பாவிக்கப்பெறும் ஒரு விழா நிகழ்ச்சியாகும்.  திருவூடல் கண்டால் மறுவூடல் இல்லை என்பர்.

ஓவியம், சுவடி
-------------

தஞ்சைப் பெரிய கோயிலின் அம்மன் மண்டப விதானத்தில் தேவி மகாத்மிய ஓவியக் காட்சிகள் இடம்பெற்றுள்ளன. அவற்றில் ஊடலை சுந்தரமூர்த்தி நாயனார் தீர்த்து வைக்கும் காட்சி தமிழில் எழுதப்பெற்ற விளக்கக் குறிப்புகளோடு காணப்பெறுகின்றது. இவ்வோவியம் கி.பி.1800இல் சரபோஜி மன்னரின் ஆக்கத்தால் தீட்டப்பெற்றதாகும். தஞ்சை அரண்மனை நூலகமான சரசுவதி மகால் நூலகத்தில் "தமிழ்த்துறையில் திருவூடல்" என்ற சிறிய ஏட்டுச்சுவடி உள்ளது.

திருவண்ணாமலை
------------

திருவண்ணாமலை அண்ணாமலையார் கோவிலில் திருவூடல் உற்சவம் வருடந்தோறும் நடைபெறும்.

மேற்கோள்கள்
-----------

1. 1 2 3   திருமதி ச.திலகம், திருவூடல், தஞ்சை இராஜராஜேச்சரம் திருக்குட நன்னீராட்டுப் பெருவிழா மலர், 1997
2. ↑  திருவூடல் கண்டால் மறுவூடல் இல்லை, மாலை மலர், 11 சனவரி 2019
[*தொடர்பிழந்த இணைப்பு*]
3. ↑
**லீமா பாபு** என்பவர் ஒரு இந்திய திரைப்பட நடிகை ஆவார். இவர் மலையாள மற்றும் தமிழ் மொழி படங்களில் குணச்சித்திர கதாப்பாத்திரத்தில் தோன்றியுள்ளார்.

தொழில்
------

லீமா பாபு முதன் முதலாக தமிழில் *ரசிக்கும் சீமானே* திரைப்படத்தில் நடித்தார். ரெட்டச்சுழி *(2011) திரைப்படத்தில் பாரதிராஜாவின் பேத்தியாக நடித்தார்.* மதராசபட்டினம்  *(2011) திரைப்படத்தில் ஆர்யாவின் தங்கையாக நடித்திருத்திருந்தார்.*

திரைப்படவியல்
-------------

| ஆண்டு | படம் | பங்கு | மொழி | குறிப்புகள் |
| --- | --- | --- | --- | --- |
| 2010 | *ரசிக்கும் சீமானே* |  | தமிழ் |  |
| 2011 | *ரெட்டச்சுழி* | சிங்காரவேலனின் பேத்தி |  |
| *மதராசபட்டினம்* | செல்வி |  |
| 2013 | *சூரையதால்* |  |  |
| *பட்டம் கம்பம்* | வரலட்சுமி | மலையாளம் |  |
| 2014 | *பணம் ரத்னம்* | திவ்யா |  |
| 2015 | *1000 - ஒரு நோட் பரஞ்ச கதா* |  |  |
| *தாக்க தாக்க* | துளசி | தமிழ் |  |
| 2016 | *சும்மாவே ஆடுவோம்* |  |  |
| 2017 | *யெந்தா நெரதிலம்* | பாரதி |  |
|
| *யாஜ்* |  |  |
| *விஸ்வ விக்யதராய பயன்மார்* | தருணி / தரு | மலையாளம் |  |
| 2019 | *உதய்* |  | தமிழ் |  |
|

குறிப்புகள்
-----------

வெளி இணைப்புகள்
---------------
**டேனியல் இசுகல்மேன்** (Daniel Schulman) ஒரு அமெரிக்க இதழியலாளர் மற்றும் எழுத்தாளர் ஆவார். இவர் மதர் ஜோன்சு இதழின் வாசிங்டன், டி. சி. பதிப்பிற்கு மூத்த பதிப்பாசிரியரும் ஆவார்.  2014 ஆம் ஆண்டில் இவர் கோச் குடும்பத்தின் வாழ்க்கை வரலாற்று நூலான விச்சிடாவின் மகன்கள் (Sons of Wichita) என்ற புத்தகத்தை எழுதினார். 2015 ஆம் ஆண்டில், இசுகல்மேன், டேவிட் கார்ன் என்பவருடன் இணைந்து மதர் ஜோன்சு இதழில் போக்லாந்து போர் தொடர்பாக பில் ஓ ரெய்லி என்ற அரசியல் வருணனையாளர் எழுதிய கட்டுரையின் துல்லியத்தன்மை குறித்து ஐயத்தை எழுப்பிய கட்டுரை ஒன்றை வெளியிட்டார்.

மேற்கோள்கள்
-----------

1. 1 2  Gold, Matea (23 May 2014). "Review of Koch brothers biography, 'Sons of Wichita,' by Daniel Schulman". *Washington Post*. 3 August 2015 அன்று பார்க்கப்பட்டது.
2. ↑  Lemann, Nicholas (25 May 2014). "Billionaire Boys Club". *New York Times*. 3 August 2015 அன்று பார்க்கப்பட்டது.
3. ↑  Kelly, Jim (June 2014). "Koch Classic". *Vanity Fair*. 3 August 2015 அன்று பார்க்கப்பட்டது.
4. ↑  Scott, Adriana (20 February 2015). "Views You Can Use: O'Reilly's War Stories". *U.S. News & World Report*. 3 August 2015 அன்று பார்க்கப்பட்டது.

வெளி இணைப்புகள்
---------------

* Appearances on C-SPANC-SPAN
**டாக்டர் லீலா கோகோய்** (*Dr. Lila Gogoi*) ஒரு எழுத்தாளர், கல்வியாளர் மற்றும் வரலாற்றாசிரியர் ஆவார். அவர் அசாம் துறையின் துறைத்தலைவராக டிப்ருகட் பல்கலைக்கழகம் மற்றும் அஸ்ஸாம் வரலாற்று மற்றும் பழங்கால ஆய்வுகள் துறையின் கெளரவ இயக்குநராக இருந்தார். 1994 அமர்வில் அசாமிய இலக்கிய மன்றம் தலைவராகவும் இருந்தார்.

வேலை
----

இலக்கியம்: சொந்தரா (1954), கார சியலோர் பியா (1954), பொன்கனார் சபோன் (1955), கொரோகோர் முகுதா (1957), டோகைட் கோன் (1957), கோப்லிங் சிகா ரயில் (1959), ரங்மானோர் கதா (1963), நீலகமோர் சித்தி (1963) , பெய்பெரிங் சித்தி (1976), பிருகுடர் பருவார் பியா (1977, 1978), பிசேசு கி லிகிம் (1978), கெர்கேரி பேருந்து (1981), பிகுகீத் அரு பாங்கோசா, கிதி மலாங்கா(1964), ஆசாமிய லோக சாகித்யர் ருப்ரேகா (1968).

வரலாறு: புரஞ்சியே பராசா நகர் (1957), கெருவா டினோர் கோதா (1957), லச்சித் போர்புகன் (1960), அகொம் சாதி அரு ஆசாமிய சமசுகிருதி (1961), சிமந்தர் மதி அரு மனு (1963), சாகித்ய-சமசுகிருதிர் புராஞ்சி (1972), அசாமொர் சமசுகிருதி (1982) ,
 The Buranjis, historical literature of Assam:a critical survey(1986), The Tai Khamtis(1971), The Tai Khamtis of the North East(1990), The History of the system of Ahom Administration(1991), பெலி மார்கோல் (1983), புரஞ்சியே கதா கோய் (1991)

நினைவுச்சின்னங்கள்
------------------

டிப்ருகட் பல்கலைக்கழகம் விடுதி டாக்டர் லீலா கோகோய்க்கு அர்ப்பணிக்கப்பட்டுள்ளது. விடுதியின் பெயர் 'லீலா கோகோய் நினைவு கோபிசாக் சத்ரா நிவாசு' ஆகும்.

குறிப்புகள்
-----------

1. ↑  Sulkia, Purnananda (1988). "Gogoi, Lila". in Datta, Amaresh. *Encyclopaedia of Indian Literature: Devraj to Jyoti*. **2**. Sahitya Akademi. பக். 1434–35. பன்னாட்டுத் தரப்புத்தக எண்:9788126011940.
2. ↑  Sibsagar College
3. ↑  List of Asam Sahitya Sabha presidents
4. ↑  "Lila Gogoi – AbeBooks". *www.abebooks.com*.
5. ↑  "A Selected Bibliography on Assam and the Assamese". *www.cs.uccs.edu*.
6. ↑  "Lila Gogoi - Assams.Info". *www.assams.info*.
7. ↑  "Gogoi, Lila 1930–1994 [WorldCat Identities]".
8. ↑  "Book Database".
9. ↑  "Hostels – Dibrugarh University".

மேற்கோள்கள்
-----------

* கோகோய் லீலா டாக்டர், அசமர் சமசுகிருதி, 2017 ஆம் ஆண்டு அசாம், திப்ருகர், பனாலாதாவால் வெளியிடப்பட்டது
**டேஞ்சரஸ் மூவ்ஸ்** (*Dangerous Moves*, பிரெஞ்சு மொழி: ***La Diagonale du fou*** ) என்பது 1984 ஆம் ஆண்டு வெளியான சதுரங்கம் பற்றிய ஒரு பிரெஞ்சு மொழித் திரைப்படமாகும். இதை அறிமுக இயக்குநர் ரிச்சர்ட் டெம்போ இயக்க, ஆர்தர் கோன் தயாரித்தார். இப்படத்தில் மைக்கேல் பிக்கோலி, அலெக்சாந்தரே அர்பாட், லிவ் உல்மேன் ஆகியோர் முதன்மை வேடங்களை ஏற்று நடிக்க லெஸ்லி கரோன், பெர்ன்ஹார்ட் விக்கி ஆகியோர் துணை வேடங்களில் நடித்தனர்.

இந்தப் படம் பிரான்சு மற்றும் சுவிட்சர்லாந்தில் உள்ள நிறுவனங்களின் கூட்டுத் தயாரிப்பாக உருவானதாகும்.

கதைச்சுருக்கம்
--------------

கதை நடக்கும் காலம் சோவியத்துக்கும், அமெரிக்காவுக்கும் பனிப்போர் உச்சம் தொட்ட 90களின் நடுப்பகுதி ஆகும். அக்காலகட்டப் பின்னணியில் உலக சதுரங்க வாகையர் இறுதிப் போட்டியில் மோதும் இரண்டு வித்தியாசமான மனிதர்களின் கதையைச் சொல்கிறது. ஜெனிவாவில் உலக சதுரங்க வாகையர் போட்டி நடக்கிறது. அதன் இறுதிப்போட்டியில் எதிரும் புதிருமான இரண்டு உருசிய போட்டியாளர்கள் மோதுகின்றனர். மூத்தவரான 52 வயது அகிவா, பொதுவுடமை சித்தாந்தத்தின் தீவிர ஆதரவாளர். முதலாளித்துவத்தை ஒழித்தால் மட்டுமே உலகில் வறுமையை ஒழிக்கமுடியும் என்று நம்புபவர். அவரை எதிர்த்து மோதும் இன்னொரு உருசியரான 35 வயதான பாவியஸ் ஒரு முக்போ, சோவியல் ஒடுக்குதலில் இருந்து தப்பிக்க அவர் பல ஆண்டுகளுக்கு முன்பு தன் தாய் நாட்டைவிட்டு மேற்கத்திய நாடுகளுக்குச் சென்றவர். அங்கெல்லாம் அடையாளச் சிக்கலை எதிர்கொண்டவர். 

இயல்பாகவே போர்குணம் கொண்ட இந்தப் போட்டியில் கலந்து கொள்ளும் இருவருக்கும் ஒரே நாட்டையும், இனத்தையும் சேர்ந்த சகோதரர்கள் என்ற உள்ளுணர்வு இருக்கிறது. ஆனால் அவர்கள் சார்ந்துள்ள சித்தாந்தம் அந்த விளையாட்டுக் களத்தில் அந்த சகோதர உணர்வை அழிக்கிறது. அகிவா-பாவியஸ் இடையேயான இறுதிப்போட்டியில், இருவருடைய சித்தாந்தங்களும் எவ்வாறு மோதி உடைகின்றன என்பதே கதையாகும்.

நடிகர்கள்
---------

* அகிவா லீப்ஸ்கைண்டாக மைக்கேல் பிக்கோலி
* பாவியஸ் ஃப்ரோமாக அலெக்ஸாண்ட்ரே அர்பாட்
* ஃப்ரோமாக லிவ் உல்மான் மெரினா
* ஹெனியா லிப்ஸ்கைண்டாக லெஸ்லி கரோன்
* ஃபெல்டனாக வோஜ்சிக் ப்சோனியாக், ஃப்ரோமின் டீம்
* ஜேன்-ஹியூஸ் ஆங்லேட் மில்லராக, ஃப்ரோமின் டீம்
* லீப்ஸ்கைண்டின் நண்பராக டேனியல் ஓல்ப்ரிச்ஸ்கி டாக்-டாக்
* ஃபோல்டஸாக ஹூபர்ட் செயிண்ட்- மக்காரி
* லைப்ஸ்கைண்டின் நண்பரான கெரோசியனாக மைக்கேல் ஆமோன்ட்
* யாச்விலியாக பியர் மைக்கேல்
* ஃபடென்கோவாக செர்ஜ் அவேதிகியன்
* அன்டன் ஹெல்லராக பியர் வயல்
* பவுள் அர்பிடராக பெர்ன்ஹார்ட் விக்கி
* ஸ்டஃப்லியாக ஜாக் பௌடெட்
* பராபலாக பெனாய்ட் ரீஜண்ட்

விருதுகள்
---------

இந்தத் திரைப்படம் 1984 இல் சிறந்த வெளிநாட்டு மொழித் திரைப்படத்திற்கான அகாடமி விருதை வென்றது;  இது சுவிட்சர்லாந்து அரசாங்கத்தால் போட்டிக்கு அனுப்பபட்டது. மேலும் அந்த நாட்டிற்கு முதல் ஆஸ்கார் விருதை இது பெற்றுத் தந்தது. இது லூயிஸ் டெல்லூக் பரிசு, பிரிக்ஸ் டி எல் அகாடமி டு சினிமா மற்றும் சிறந்த அறிமுக இயக்குநருக்கான சீசர் விருதையும் வென்றது .

இசை
---

கேப்ரியல் யாரெட் இசையமைத்த குறுவட்டு ஒலிப்பதிவு மியூசிக் பாக்ஸ் ரெக்கார்ட்ஸ் லேபிளில் ( இணையதளம் பரணிடப்பட்டது 2013-12-18 at the வந்தவழி இயந்திரம் ) கிடைக்கிறது.

குறிப்புகள்
-----------

1. ↑  "La Diagonale du fou (1984) - JPBox-Office".
2. ↑  "The 57th Academy Awards (1985) Nominees and Winners". *oscars.org*. 2013-10-30 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *Dangerous Moves*
Waterfall in மத்திய மாகாணம்வார்ப்புரு:SHORTDESC:Waterfall in மத்திய மாகாணம்
**டெவோன் அருவி** இலங்கையின் மத்திய மாகாணத்தில் A7 பெருந்தெருவில் கொட்டகலை - தலவாக்கலை நகரகங்களுக்கிடையில் அமைந்துள்ளது. மகாவலி கங்கையின் முக்கிய கிளையாரான டெவன் ஆற்றில் அமைந்துள்ளது. மொத்தம் 97 மீட்டர் (318 அடி) உயரத்தை பாய்கிறது. இதனை பெருந்தெருவில் இருந்தோ அல்லது இலங்கை தொடருந்தின் கொழும்பு - பதுளை பாதையில் தலவாக்கலை நகருக்கணைமிலோ இதனை பார்வையிட முடியும். இதற்கு அருகாமையில் செயிண்ட். கிளயார் நீர்வீழ்ச்சி, செயிண்ட். அன்றுவ் நீர்வீழ்ச்சி என்பன அமைந்துள்ளன. மேல் கொத்மலை நீர் மின் திட்டம் காரணமாக இந்நீர்வீழ்ச்சி வறண்டுப்போகும் அபாயத்துக்கு உள்ளாகியுள்ளது. நீர் வீழ்ச்சியில் உச்சியை நாவலப்பிட்டி- தலவாக்கலை பெருந்தெருவின் மூலம் இலகுவாக அடையலாம் மேலும் உச்சியின் அருகே மக்கள் குடியேற்றம் ஒன்றும் உள்ளது. இதன் காரணமாக கடந்த காலங்களில் பலதற்கொலைகள் இந்நீர்வீழ்ச்சியில் நடைபெற்றுள்ளன. The elevation of Devon Falls is 1,140 m (3,740 அடி) above sea level.

அருவி (2018)

மேற்கோள்கள்
-----------

1. ↑  "Devon Falls". *www.worldwaterfallsdatabase.com*. 2008-12-24 அன்று பார்க்கப்பட்டது.
2. ↑  "Catching a Glimpse of the Impressive Devon Waterfall". *The Daily Mirror*. 1 September 2014. .
3. ↑  Senanayake 2004: 1
4. ↑  Abhayawardena 2004: 2
5. ↑  Senanayake, Chanaka (2004). *Sri Lankawe Diya Eli*. Sooriya Publishers. பன்னாட்டுத் தரப்புத்தக எண்:978-955-8892-06-0.
6. ↑  Abhayawardhana, H.A.P. (2004). *Kandurata Praveniya*. Sri Lanka Central Bank. பன்னாட்டுத் தரப்புத்தக எண்:978-955-575-092-9.